**Ministru kabineta rīkojuma projekta**

**„Grozījumi Ministru kabineta 2011.gada 24.augusta rīkojumā Nr.400 „Par valsts līdzdalības programmu projektā „Rīga - Eiropas Kultūras galvaspilsēta 2014.gadā”” sākotnējās ietekmes novērtējuma ziņojums (anotācija)**

|  |
| --- |
|  I. Kādēļ normatīvais akts ir vajadzīgs |
|  1. Pamatojums | Ministru kabineta rīkojums „Grozījumi Ministru kabineta 2011.gada 24.augusta rīkojumā Nr.400 „Par valsts līdzdalības programmu projektā „Rīga - Eiropas Kultūras galvaspilsēta 2014.gadā”” (turpmāk – Projekts) izstrādāts,pamatojoties uz Ministru kabineta 2012.gada 10.jūlija protokola Nr.39 48.§ 2.punktu, kas noteica uzdevumu Kultūras ministrijai sagatavot un noteiktā kārtībā iesniegt izskatīšanai Ministru kabinetā rīkojuma projektu par grozījumiem Ministru kabineta 2011.gada 24.augusta rīkojumā Nr.400 “Par valsts līdzdalības programmu projektā „Rīga - Eiropas kultūras galvaspilsēta 2014.gadā””, precizējot projekta nosaukumus, tiem plānoto finansējumu un papildinot pasākumu plānu, iekļaujot arī citu ministriju organizētos pasākumus “Rīga – 2014.gada Eiropas kultūras galvaspilsēta”, Ministru kabineta 2012.gada 10.jūlija protokola Nr.39 48.§ 3.punktu un Ministru kabineta 2012.gada 17. aprīļa sēdes ( prot. Nr.20, 38§, 15.punktā) doto uzdevumu – Kultūras ministrijai izvērtēt ministriju iesniegtos priekšlikumus par nepieciešamo papildu finansējumu pasākuma ”Rīga- 2014.gada Eiropas kultūras galvaspilsēta”.  |
|  2. Pašreizējās situācijas raksturojums  | Rīga izraudzīta par Eiropas kultūras galvaspilsētu 2014.gadā, pamatojoties uz Eiropas Parlamenta un Padomes Lēmuma Nr.1622/2006/EK (2006.gada 24.oktobris), Ministru kabineta 2009.gada 19.novembra rīkojumu Nr.787 „Par Latvijas izvirzīto kandidātpilsētu Eiropas kultūras galvaspilsētas statusam” un Padomes 2010.gada 10.maija Lēmumu Nr.2010/294/EU. Deklarācijā par Valda Dombrovska vadītā Ministru kabineta iecerēto darbību ir iekļauts punkts 8.15. par gatavošanos pasākumiem, kas paredzēti Rīgas kā Eiropas kultūras galvaspilsētas programmā 2014.gadā. Tiešās projekta Rīga 2014 izmaksas sastāda 17,13 milj. latu. Rīga 2014 īstenošanai plānots piesaistīt dažādus finanšu avotus – Rīgas pašvaldības un citu pašvaldību budžetus, ES fondu un ES atbalsta programmas „Kultūra”, sponsoru finansējums. Projektam plānots arī valsts līdzfinansējums. Kopējais no valsts budžeta pieprasītais finansējums kultūras un organizēšanas izdevumiem plānots 8.64 milj.latu, kas ir apt. 49% no kopējiem projekta Rīga2014 izmaksām. Ar Ministru kabineta 2011.gada 24.augusta rīkojuma Nr.400 „Par valsts līdzdalības programmu projektā "Rīga − Eiropas kultūras galvaspilsēta 2014.gadā" (turpmāk – rīkojums) 1.punktu tika apstiprināta valsts līdzdalības programma projektā "Rīga − Eiropas kultūras galvaspilsēta 2014.gadā" īstenošanai 5 985 823 latu, kultūras programmas nodrošināšanai, kuru realizēs Kultūras ministrijas padotībā un pārziņā esošās kultūras institūcijas, kā arī Veselības ministrijas, Aizsardzības ministrijas un Vides aizsardzības un reģionālās attīstības ministrijas padotībā esošās iestādes. Likuma „Par valsts budžetu 2012.gadam” 4.pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” apakšprogrammā 22.11.00 piešķirts finansējums projekta Rīga 2014 finansēšanai 282 000 latu vienam projektam - Pasaules koru olimpiādes īstenošanai. Pārējie rīkojumā paredzētie līdzekļi 139 970 latu piešķirti 2012.gada 29.maijā no valsts pamatbudžeta programmas 02.00.00 "Līdzekļi neparedzētiem gadījumiem", lai nodrošinātu 13 nepieciešamo projektu realizācijas uzsākšanu Rīga 2014 savlaicīgu sagatavošanu un īstenošanu.Finansējums līdz šim nav piešķirts Veselības ministrijai, Aizsardzības ministrijai un Vides aizsardzības un reģionālās attīstības ministrijai kultūras programmas nodrošināšanai 2013.gadam 71 366 latu un 2014.gadam 140 372 latu apmērā.Ņemot vērā, ka katra ministrija ir iesniegusi detalizētus aprēķinus par papildu nepieciešamo finansējumu, tad ministriju iesniegtie aprēķini tiek apkopoti pielikumā. Saskaņā ar rīkojumā paredzēto finansējuma piešķiršanas kārtību par rīkojuma pielikumā minēto pasākumu īstenošanu tiek slēgti trīspusēji līgumi starp attiecīgo nozares ministriju, Rīgas domes nodibinājumu „Rīga 2014”, kura kompetencē saskaņā ar nodibinājuma statūtiem ietilpst projekta Rīga 2014 īstenošana, un projektu iesniedzējiem par attiecīgā finansējuma piešķiršanu rīkojumā minētajām iestādēm un valsts kapitālsabiedrībām projekta realizācijai visos gados - 2012, 2013. un 2014. gadā. Šādu līgumu noslēgšana nav iespējama, kamēr valsts budžetā nav paredzēts attiecīgs finansējums, jo ne ministrijas, ne valsts iestādēm nav tiesību uzņemties saistības, kas pārsniedz piešķirto apropriāciju. Līdz ar to apdraudēta savlaicīga Rīga 2014 sagatavošanas darbu veikšana, jo sevišķi gadījumos, kad tas saistīts ar jaundarbu un plašāku konceptu ar starptautisku partneru līdzdalību realizāciju. Saskaņā Ministru kabineta 2012.gada 17. aprīļa sēdē doto uzdevumu (prot. Nr.20, 38.§, 15.punktā) un Ministru kabineta 2012.gada 10.jūlija protokola Nr.39 48.§ 3.punktu Kultūras ministrija ir izvērtējusi ministriju iesniegtos priekšlikumus par nepieciešamo papildu finansējumu pasākuma ”Rīga - 2014.gada Eiropas kultūras galvaspilsēta” saistīto organizēšanas izdevumu nodrošināšanai. Par ministrijām nepieciešamo finansējumu ir sagatavots informatīvais ziņojums, kas izskatāms Ministru kabinetā vienlaicīgi ar Projektu, kurā paredzēts piešķirt informatīvajā ziņojumā pieprasīto finansējuma apjomu ministrijām. Gatavošanos Rīga 2014 programmai uzrauga Eiropas Komisijas (EK) konsultatīvā komisija. Saskaņā ar Padomes Lēmuma Nr.1622/2006/EK (2006.gada 24.oktobris) 11.pantu Rīga 2014 varēs pretendēt uz Melinas Merkuri balvu 1,5 miljonu eiro apmērā, kura tiek piešķirta vēlākais trīs mēnešus pirms pasākuma sākuma, ja (EK) konsultatīvā komisija atzinīgi novērtēs Rīgas gatavošanos projektam. 2011.gada novembrī (EK) konsultatīvā komisija iepazinās ar Rīga 2014 programmas ieviešanas gaitu. Konsultatīvās komisijas rekomendācijās norādīts, ka, lai arī valsts ir noteikusi līdzdalības kopējo finansējuma apjomu, tomēr kopējais projekta budžets ir relatīvi zems. Tādēļ būtiski, lai atbildīgās institūcijas garantētu vismaz plānotā finansējuma pakāpenisku piešķiršanu kultūras programmas norisei visos Rīga 2014 programmas sagatavošanas gados (2012., 2013. un 2014.gadā), kā arī piešķirtu ministrijām finansējumu saistīto organizēšanas izdevumu nodrošināšanai.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība   | Projekts paredz precizēt kultūras programmas norises izdevumus, precizējot projektu nosaukumus, tiem plānoto finansējuma un papildinot pasākumu plānu, iekļaujot tajā arī citu ministriju (Aizsardzības ministrija, Veselības ministrija un Vides aizsardzības un reģionālās attīstības ministrijas) organizētos pasākumus un attiecīgi arī rīkojuma projekta pielikuma precizēšanu. Projekts paredz finansējuma apstiprināšanu ministrijām, kuras nodrošina pasākuma ”Rīga-2014. gada Eiropas kultūras galvaspilsēta” saistīto organizēšanas izdevumu nodrošināšanu. Tāpat Projekts paredz papildināt rīkojuma pielikumu ar Aizsardzības ministrijas iesniegto projekta pieteikumu „”Starptautiskais militārās mūzikas festivāls”, attiecīgi palielinot kopējo kultūras programmai plānoto finansējuma apjomu. Ievērojot likumā „Par valsts budžetu 2012.gadam” noteikto finansējumu projektam Pasaules koru olimpiāde un saskaņā ar noslēgto līgumu ar Pasaules koru olimpiādes rīkotājiem Interkultur, attiecīgi samazināts 2012.gadā plānotais finansējums šādiem projektiem:1. Nr.1 „Kremerata Baltica” Dzintara ceļš 2012.gadā samazināts par 20 000 latiem;
2. Nr.10 „Priekšpilsētas kino” 2012. plānotais finansējums samazināts par 3 155 latiem.
3. Nr.17 „Pirmā Baltijas atklāšana Tūkstošgadu mīti un zinātne” 2012. gadā plānotais finansējums samazināts par 8 845 latiem, kas pārcelts uz 2013. gadu;

Saistībā ar līdzfinansējuma piesaisti no Eiropas Savienības programmā „Kultūra” 2007-2013, kopējais finansējuma apjoms samazināts šādiem projektiem:1. Nr.3 „Eiropas jauniešu kamerkoris” 2013. gadā plānotais finansējums samazināts par 40 105 latiem un 2014.gadā plānotais finansējums samazināts par 57 380 latiem;
2. Nr.33 „TENSO dienas Rīgā” 2014.gadā plānotais finansējums samazināts par 100 000 latiem.

Pielikuma projekts papildināts ar jaunu projektu „Born in Riga”, kam plānots finansējums 2013.gadā 31 260 lati un 2014.gadā 157 380 lati. Projekta ietvaros paredzēts koncertā sapulcināt Latvijas mūzikas izcilākās personības, dāvājot krāšņu koncertu pilsētas iedzīvotājiem un televīzijas skatītājiem visā Eiropā.Rīkojuma projektā apstiprināts valsts finansējums projekta "Rīga − Eiropas kultūras galvaspilsēta 2014.gadā" īstenošanai 8 641 014 apmērā, vienlaicīgi norādot kultūras programmas nodrošināšanai paredzēto apjomu 6 045 208 lati un organizēšanas izdevumu nodrošināšanai paredzēto apjomu - 2 595 806 lati.  |
| 5. Projekta izstrādē iesaistītās institūcijas | Kultūras ministrija, Nodibinājums „Rīga 2014”, Aizsardzības ministrija, Vides aizsardzības un reģionālās attīstības ministrija un Veselības ministrija. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija  | Projekts šo jomu neskar. |

*Anotācijas II, IV un VI sadaļa – projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 282,0 | 140,0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 282,0 | 140,0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 282,0 | 140,0 | 397,3 | 2 354,5 | 55,8 |
| 2.1. valsts pamatbudžets | 282,0 | 140,0 | 397,3 | 2 354,5 | 55,8 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 |  | -397,3 | -2 354,5 | -55,8 |
| 3.1. valsts pamatbudžets | 0 | 0 | -397,3 | -2 354,5 | -55,8 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins  | Detalizēts izdevumu aprēķins par izdevumiem pievienots pielikumā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta 2012.gada 10.jūlija sēdes protokola Nr.39 48.§ 4.punkts nosaka, ka likumprojektā „Grozījumi likumā „Par valsts budžetu 2012.gadam”” Kultūras ministrijas budžetā paredzēt valsts budžeta ilgtermiņa saistības projekta „Rīga- 2014.gada Eiropas kultūras galvaspilsēta” īstenošanai šādā apmērā: 2013.gadam 1 638 138 lati; 2014.gadam 3 773 362 lati. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Pamatojoties uz Eiropas Parlamenta un Padomes Lēmumu Nr.1622/2006/EK (2006.gada 24.oktobris), ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019.gadam, un Padomes Lēmuma Nr.1622/2006/EK 2. pantu un pielikumu, 2014.gadam par Eiropas kultūras galvaspilsētām var tikt izvirzīta viena Latvijas un viena Zviedrijas pilsēta. Saskaņā ar Padomes 2010.gada 10. maija Lēmumu Nr.2010/294/EUEiropas kultūras galvaspilsētas statuss 2014.gadā piešķirts no Latvijas izvirzītajai pilsētai - Rīgai. Atbilstoši Eiropas Padomes lēmumiem Latvija ir uzņēmusies saistības nodrošināt Eiropas kultūras galvaspilsētas projekta norisi Latvijā Rīgas pilsētā.  |
| 2. | Citas starptautiskās saistības | „Rīga-2014” sadarbību attīsta Baltijas jūras reģionā, īpašu akcentu piešķirot sadarbībai ar Ūmeo pilsētu Zviedrijā kā otru 2014.gada Eiropas kultūras galvaspilsētu. |
| 3. | Cita informācija | Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nodibinājums „Rīga 2014”, kas izveidots ar Rīgas domes 19.05.2011. lēmumu Nr.3154, Kultūras ministrija, Aizsardzības ministrija, Vides aizsardzības un reģionālās attīstības ministrija un Veselības ministrija. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Projekts šo jomu neskar. |

Kultūras ministrs Ž.Jaunzeme – Grende

Vīza: Valsts sekretārs G.Puķītis

2012.08.02. 15:10

1644

D.Vīksne, Tālr. 67330256; Diana.Viksne@km.gov.lv

L.Piešiņa, Tālr. 67330261; Liega.Piesina@km.gov.lv